L 192/16
LV
Eiropas Savienības Oficiālais Vēstnesis
21.7.2022.
5. pants Prasības norādīto augu ievešanai Savienības teritorijā 1.
Norādītos augus Savienības teritorijā ieved tikai tad, ja tiem ir pievienots fitosanitārais sertifikāts, kura ailē “Papildu deklarācija” ir oficiāls paziņojums, kurā ir viena no šādām deklarācijām: a) norādītie augi ir izaudzēti izcelsmes trešās valsts nacionālās augu aizsardzības organizācijas reģistrētā un uzraudzītā teritorijā, kas ir brīva no norādītā kaitīgā organisma.
Minētās teritorijas nosaukums ir norādīts fitosanitārā sertifikāta ailē “Izcelsmes vieta”; b) attiecībā uz stādīšanai paredzētiem norādītajiem augiem: i) norādītie augi ir audzēti audzēšanas vietā, kurā kopš pēdējā veģetācijas perioda sākuma oficiālo pārbaužu laikā nav konstatēti ne norādītā kaitīgā organisma, ne norādītā vektora simptomi; un ii) no tiem pirms ievešanas Savienības teritorijā ir ņemti paraugi un veikti testi attiecībā uz norādīto kaitīgo organismu, un, pamatojoties uz šiem testiem, tie ir atzīti par brīviem no minētā kaitīgā organisma; c) attiecībā uz norādītajiem augiem, kas nav stādīšanai paredzēti augi: i) norādītie augi ir audzēti audzēšanas vietā, kurā kopš pēdējā veģetācijas perioda sākuma oficiālo pārbaužu laikā nav konstatēti ne norādītā kaitīgā organisma, ne norādītā vektora simptomi; un ii) tie pirms ievešanas Savienības teritorijā ir pārbaudīti un – norādītā kaitīgā organisma klātbūtnes gadījumā – no tiem ir ņemti paraugi un veikti testi, un, pamatojoties uz šiem testiem, tie ir atzīti par brīviem no norādītā kaitīgā organisma; d) norādīto augu klātbūtnes gadījumā audu kultūrās, kuru izcelsme nav no norādītā kaitīgā organisma brīvā teritorijā, – tie ir izaudzēti no mātesaugiem, kas ir testēti un atzīti par brīviem no norādītā kaitīgā organisma. 2.
Norādītos augus Savienības teritorijā ieved vienīgi tad, ja ar tiem rīkojas, tos iepako un transportē tā, lai novērstu norādītā vektora invadēšanos.
6. pants Stāšanās spēkā un piemērošana Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2022. gada 1. augusta līdz 2024. gada 31. jūlijam.
Šī regula uzliek saistības kopumā un ir tieši piemērojama visās dalībvalstīs.
Briselē, 2022. gada 20. jūlijā
Komisijas vārdā – priekšsēdētāja Ursula VON DER LEYEN